Ο ζωγράφος του Τάλω και η σύγχρονη αττική αγγειογραφία:
Creators: name: Θάνος, Απόστολος Δημητρίου
Publisher: name: Aristotle University of Thessaloniki
Year: 2010
Subjects: Ζωγράφος του Τάλω
Πλούσιος ρυθμός
Αττική αγγειογραφία του τέλους του 5ου αι. π.Χ.
Talos painter
Ornate style
Attic vase-painters of the late fifth century B.C.

description: Αντικείμενο της μεταπτυχιακής εργασίας αποτελεί η μελέτη των έργων του Ζωγράφου του Τάλω και της σύγχρονης αττικής αγγειογραφίας. Ο συγκεκριμένος αγγειογράφος του οποίου η δράση ανάγεται στις τελευταίες δεκαετίες του 5ου αι. π.Χ. και στις αρχές του 4ου αι. π.Χ., αποτελεί έναν απο τους κύριους εκπροσώπους του πλούσιου ρυθμού. Το συμβατικό όνομα, Ζωγράφος του Τάλω, δόθηκε στον αγγειογράφο απο τον J.Beazley λόγω της απεικόνισης του μυθικού χάλκινου γίγαντα Τάλω στη κύρια όψη του ελικωτού κρατήρα που βρέθηκε στη νεκρόπολη του Ruvo της Απουλίας και φυλάσσεται σήμερα στο Μουσείο Jatta του Ruvo με αρ. Ευρ. 1501. Στο πρώτο κεφάλαιο της εργασίας, καταρτίστηκε ένας κατάλογος που περιλαμβάνει όλα τα μέχρι σήμερα γνωστά έργα του αγγειογράφου, αλλά και των αγγειογράφων «κοντά» σ΄αυτόν. Στο δεύτερο κεφάλαιο, εξετάστηκε το σχηματολόγιο του Ζωγράφου του Τάλω. Απο τη μελέτη του διαθέσιμου υλικού διαπιστώθηκε ότι προτιμώνται μεγάλου μεγέθους αγγεία, κυρίως κρατήρες και λουτροφόροι αλλά και αμφορείς παναθηναϊκού τύπου, γαμικοί λέβητες και υδρίες. Το τρίτο κεφάλαιο, εξετάζει τη διακόσμηση των αγγείων και χωρίζεται σε τρία μέρη. Στο πρώτο υποκεφάλαιο, εξετάστηκαν τα τεχνοτροπικά χαρακτηριστικά του αγγειογράφου με σκοπό να διασαφηνιστεί o «καλλιτεχνικός χαρακτήρας» του, ενώ στα άλλα δύο υποκεφάλαια εξετάζονται τα παραπληρωματικά κοσμήματα και οι εικονογραφικές παραστάσεις αντίστοιχα. Στο τέταρτο κεφάλαιο της εργασίας, εξετάζονται η μαθητεία και οι συνεργασίες του αγγειογράφου. Μέσω κυρίως στιλιστικών συγκρίσεων διαπιστώθηκε πως ο Ζωγράφος του Τάλω πιθανότατα υπήρξε μαθητής του Ζωγράφου του Μειδία ενώ φαίνεται πως κάποια στιγμή εργαζόταν στο ίδιο εργαστήριο με τον σύγχρονό του Ζωγράφο της Modica. Το επόμενο κεφάλαιο, πραγματεύεται τα χαρακτηριστικά της αττικής αγγειογραφίας του τέλους του 5ου αι. π.Χ. καθώς και τους αγγειογράφους που δραστηριοποιούνται αυτήν την περίοδο. Επίσης, γίνεται προσπάθεια, μέσω των τεχνοτροπικών χαρακτηριστικών του Ζωγράφου του Τάλω να διαπιστωθεί έαν ο αποσπασματικός κρατήρας που βρίσκεται σήμερα στο Αρχαιολογικό Μουσείο της Νεάπολης αποτελεί έργο του Ζωγράφου του Τάλω ή αν επρόκειτο για έργο του Ζωγράφου του Προνόμου. Στα δύο τελευταία κεφάλαια της εργασίας μελετώνται η γεωγραφική κατανομή των έργων του Ζωγράφου του Τάλω και η χρονολόγηση των έργων του αντίστοιχα.
description: The subject of the thesis is the works of Talos Painter and the contemporary attic vase painting. The specific painter whose action is reduced in the last decades of the fifth century B.C. and early fourth century B.C., is one of the main representatives of the rich style. The conventional name “Talos Painter” was given to the vase painter by J. Beazley due to the depiction of the mythical bronze giant Talos in the main side of the volute crater that was found in the necropolis of Ruvo in Apulia. Today this crater is located in the museum Jatta in Ruvo with Ιnv. No. 1501. In the first chapter of the thesis was created a catalogue that includes the entire group with the works that they were attributed with certainty to the Talos Painter and the works “near” to the Talos Painter. In the second chapter are examined the forms that they were decorated by the Talos Painter. From the study of the available material, it seems that large vessels was more preferable, especially craters and loutrophoroi and also amphora of Panathenaic type, nuptials lebes and hydries. The third chapter deals with the decoration of the pots and is divided into three parts. In the first part, was studied the stylistic characteristics of the vase painter in order to clarify the artist’s “nature” of the vase painter while the other two parts examine the ornaments and the pictorial representations. In the fourth chapter, was examined the learning and the collaborations of the painter. Mainly through stylistic comparisons was found that the Talos Painter was probably a student of the Meidias Painter and it seems that some time he worked in the same workshop with the Modica Painter. The next chapter deals with the characteristics of the attic vase painting of the late fifth century B.C. and the painters who were active during this period. It was also tried, through stylistic characteristics of the Talos Painter, to be clarified if the fragmentary crater which is located in the Archaeological Museum of Naples, is a work of Talos Painter or whether it was a work of the Pronomos Painter. In the last two chapters of the study were given the geographical distribution of the works of the Talos Painter and the dating of his works.